**ROMÂNIA**

**JUDEŢUL MUREŞ INIŢIATOR**

**MUNICIPIUL TÂRGU MUREŞ PRIMAR,**

**DIRECŢIA ŞCOLI Sóos Zoltán**

**Nr. \_\_\_\_\_\_\_\_\_\_\_din \_\_\_\_\_\_\_2021**

**REFERAT DE APROBARE**

**privind desemnarea a 4 reprezentanti ai Consiliului Local în *Comisia de evaluare a probei interviu* ca urmare a desfășurării concursului pentru ocuparea funcțiilor de director și director adjunct din unitățile de învățământ preuniversitar de stat, precum și în cadrul cluburilor sportive școlare, palatelor și cluburilor copiilor.**

 În Monitorul oficial nr.771 bis din data de 10 august 2021 a fost publicat Ordinul ministrului educației nr.4597/2021 pentru aprobarea Metodologiei privind organizarea și desfășurarea concursului pentru ocuparea funcțiilor de director și director adjunct din unitățile de învățământ preuniversitar de stat.

 Conform anexei 1 la ordinul mai sus menționat, în cadrul Capitolului II, art.5, pct.II, lit. c, se statuează că din cadrul ***Comisiei de evaluare a probei de interviu***  fac parte un președinte- inspector scolar, iar în calitate de membrii – doi reprezentanti ai unității de învățământ, un reprezentant al Consiliului Local, desemnat prin hotărârea Consiliului Local.

 In ceea ce priveste persoanele ce urmeaza a fi desemnate, conform dispozitiilor legale in materie si astfel cum rezulta si din adresa nr.71085/06.10.2021 a ISJ Mures, persoanele desemnate nu trebuie sa fie  **consilier local, ci reprezentant al acestuia care sa detina studii superioare**.

 Întrucât prin adresa nr.5664/11.08.2021 emisă de către Inspectoratul Scolar Judetean Mureș rezultă că la nivelul Municipiului Târgu Mureș sunt vacante funcțiile de director și director adjunct la aproape toate unitățile de învățământ preuniversitar de stat, precum și în cadrul Palatului Copiilor din Municipiul Târgu Mureș, că a fost afisat calendarul Concursului pentru ocuparea respectivelor funcții de conducere, considerăm că se impune desemnarea reprezentantilor Consiliului Local care să facă parte din comisia de mai sus.

 Una dintre prerogativele cele mai importante ale unui stat în epoca modernă este aceea de a asigura o educație de înaltă performanță pentru cetățenii săi. Se poate identifica astfel o funcție educativă a statului, funcție a cărei necesitate nu se rezumă la considerente de interes social, fiind dublată în prezent de o adevărată obligație juridică asumată de state, cum este și cazul României, prin aderarea la o serie de tratate internaționale care au drept obiectiv principal promovarea educației. Ca entități ce contribuie parțial la exercițiul funcțiilor publice ale statului, autoritățile administrative locale trebuie să îndeplinească un rol esențial în realizarea funcției educative, dispozițiile legale recent adoptate în domeniul educației făcând referiri constante atât la obligații precise în sarcina autorităților administrației publice locale, cât și la drepturi pe care le au acestea în cursul procesului educațional, în mod special prin atribuții de supraveghere și control. Dintre toate aceste norme, foarte expresiv apare principiul introdus în art. 20 al Legii educației naționale nr. 1/2011: „Autorităţile administraţiei publice locale asigură, în condiţiile legii, buna desfăşurare a învăţământului preuniversitar în localităţile în care acestea îşi exercită autoritatea.” Modalitatea cea mai bună pentru înfăptuirea acestui scop nu poate fi alta decât identificarea și reliefarea rolului pe care administrația publică locală îl joacă în procesul educațional, astfel încât beneficiarii educației să fie pe deplin conștienți de cine poartă responsabilitățile și în ce măsură pentru rezultatele sistemului național de educație.

 Având în vedere adresa nr.71085/06.10.2021 a Inspectoratului Scolar Judetean Mureș, care solicita în conformitate cu dispozitiile art.5, pct.II, alin.3, desemnarea membrilor comisiei de evaluare a probei interviu, pentru concursurile de ocupare a functiilor de director si director adjunct din unitățile de învățământ preuniversitar de stat si Palatul Copiilor, supunem debaterii Consiliului Local desemnarea reprezentantilor,întrucât, în conformitate cu disp.art.129 alin.1, alin.7 lit.a, din OUG nr.57/2019, acesta are initiativă si hotărăște , în condițiile legii, în toate problemele de interes local, asigurand potrivit atributiilor sale cadrul necesar pentru funizarea serviciilor publice de interes local, privind educația.

 Urgenta adopatarii prezentei hotarari este justificata de termenele imperative stabilite de dispozitiile legale aplicabile, in sensul ca in perioada 1-10 noiembrie urmeaza constituirea comisiilor pentru proba de interviu, comisii din cadrul carorara urmeaza a face parte si cei 4 reprezentanti de catre Consiliul Local , ca numele persoanelor desemnate trebuiesc communicate Ministerului Educatiei Nationale in perioada 28-29 septembrie 2021, consideram ca se impune luarea de urgent a unei Atari hotarari, in sedinta extraordinara.

 Pe de alta parte in conformitate cu anexa 1 la Ordinul MEC nr.4597/2021 se arata ca desemnarea reprezentantilor consiliului local se face in termen de 10 zile de la solicitarea Inspectoratului Scolar Judetean.

 Ataşăm prezentei:

 - adresa nr.71085/2021 a ISJ Mures

-ordinul nr.5195/2021 privind metodologia de concurs

 Aviz favorabil al

 compartimentului de resort,

 Direcţia Şcoli,

 Ing. Horaţiu Lobonţ

\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ

**R O M Â N I A** (nu produce efecte juridice)

**JUDEŢUL MUREŞ Primar,**

**CONSILIUL LOCAL MUNICIPAL TÂRGU MUREŞ Sóos Zoltán**

**H O T Ă R Â R E A nr. .........**

**din ........................................2021**

**privind desemnarea unui numar de 4 reprezentanti ai Consiliului Local în *Comisia de evaluare a probei interviu* ca urmare a desfășurării concursului pentru ocuparea funcțiilor de director și director adjunct din unitățile de învățământ preuniversitar de stat, precum și în cadrul cluburilor sportive școlare, palatelor și cluburilor copiilor**

***Consiliul local municipal Târgu Mureş, întrunit în şedinţă extraordinară de lucru,***

**Având în vedere** Referatul de aprobare a proiectului de hotărâre înregistrat sub nr. 71384/ 2021 din inițiat de Primarul Municipiului Târgu Mureș prin Direcţia Şcoli, privind desemnarea unui număr de patru reprezentanţi ai Consiliului Local în *Comisia de evaluare a probei interviu* ca urmare a desfășurării concursului pentru ocuparea funcțiilor de director și director adjunct din unitățile de învățământ preuniversitar de stat, precum și în cadrul cluburilor sportive școlare, palatelor și cluburilor copiilor.

 **În conformitate cu prevederile:**

* + Ordinului ministrului educației nr.4597/2021, modificat prin Ordinul nr.5195/2021, privind aprobarea Metodologiei privind organizarea si desfăşurarea concursului pentru ocuparea funcţiilor de director si director adjunct din unităţile de învăţământ preuniversitar de stat
	+ Art.20 din Legea educaţiei naţionale nr.1/2011 cu modificările și completările ulterioare
	+ Art. 80-81 din Legea nr.24/2000 privind normele de tehnică legislativă pentru elaborarea actelor normative cu modificările şi completările ulterioare

 **În temeiul prevederilor** art.129, alin.1, alin. 7 lit.”a” si “d”, art.136, art.139 alin.1, din OUG nr.57/2019 privind Codul administrativ, cu modificările şi completările ulterioare

**H o t ă r ă ş t e :**

 **Art. 1**. Se aproba desemnarea reprezentanţilor Consiliului Local al Municipiului Târgu Mureş, **în *Comisia de evaluare a probei interviu* ca urmare a desfășurării concursului pentru ocuparea funcțiilor de director și director adjunct din unitățile de învățământ preuniversitar de stat, precum și în cadrul cluburilor sportive școlare, palatelor și cluburilor copiilor** în persoana numiţilor \_\_\_\_\_\_\_\_\_\_\_\_\_\_\_\_\_\_\_\_\_ ,

 \_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_

 **Art. 2.** Cu aducerea la îndeplinire a prezentei hotărâri se însărcinează Executivul Municipiului Târgu Mureș prin Direcţia Şcoli şi persoanele desemnate la art.1.

 **Art.3.** În conformitate cu prevederile art. 252, alin. 1, lit. c, art.255 din OUG nr.57/2019 privind Codul administrativ şi ale art.3, alin.1 din Legea nr.554/2004 Legea contenciosului administrativ, prezenta Hotărâre se înaintează Prefectului Judeţului Mureş, pentru exercitarea controlului de legalitate.

 **Art.4.** Prezenta hotărâre se comunică :

- persoanelor desemnate la art.1

- Direcţiei Școli

- Inspectoratului Şcolar Județean Mureș

**Viză de legalitate**

**Secretar General al Municipiului Tîrgu Mureş**

**BÂTA ANCA VOICHIȚA**

\*actele administrative sunt hotărârile de Consiliu Local care intră în vigoare și produc efecte juridice după îndeplinirea condițiilor prevăzute de art.129, art.139 din OUG nr.57/2019 privind Codul Administrativ, cu modificările și completările ulterioare)